Predkladacia  správa

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii časti podniku SLOVTHERMAE, Slovenské liečebné kúpele, podnik služieb, š.p. Bratislava – časť SLOVTHERMAE, Radlinského 13, Bratislava (podiel 8/80 nehnuteľností) priamym predajom časti podniku spoločnosti Kúpele Bojnice, a.s.,  972 01Bojnice.

1.	Vymedzenie privatizovaného majetku
Podnik SLOVTHERMAE, Slovenské liečebné kúpele, podnik služieb, š. p. so sídlom v Bratislave bol založený zakladacou  listinou Ministerstva zdravotníctva SR č. 2238/1990 C 1 s účinnosťou od 1.1.1991. Štátny podnik je zapísaný v obchodnom registri  Okresného súdu Bratislava I, oddiel: Pš, vložka číslo: 178/B. 
Podnik SLOVTHERMAE, Slovenské liečebné kúpele, podnik služieb, š. p. so sídlom v Bratislave bol zaradený do privatizácie na základe uznesenia vlády SR č. 577 zo dňa 20.6.2001. Základný privatizačný projekt  podniku bol predložený zriaďovateľom na MSPNM SR dňa 29.5.2002. Informácia o predložení privatizačného projektu bola v zmysle § 10 ods. 7 zákona č. 92/1991 Zb. v znení neskorších predpisov zverejnená dňa 17.6.2002 v denníku Hospodárske noviny.
Podnik SLOVTHERMAE, Slovenské liečebné kúpele, podnik služieb, š.p. je územne rozčlenený na dve časti, a to :
-	riaditeľ, marketing, informačná sústava so sídlom v Bratislave
-	Liečebný ústav Diamant a Kúpeľný dom Achát v Dudinciach
Do privatizácie podľa základného privatizačného projektu podniku vstupuje celý majetok podniku SLOVTHERMAE, Slovenské liečebné kúpele, podnik služieb, š.p. so sídlom v Bratislave rozdelený na dva výstupy :
      1.  SLOVTHERMAE , Rajská 4, Bratislava a Liečebný ústav Diamant a Kúpeľný dom Achát Dudince
2.	SLOVTHERMAE, Radlinského 13, Bratislava (podiel 8/80 budovy vrátane zastavaných pozemku)
Predmetom predaja podľa predloženého materiálu je podiel 8/80 nehnuteľností, a to budovy vrátane zastavaného pozemku na Radlinského ul.  č. 13  v Bratislave. Tento podiel predstavuje 91,2 m2 plochy budovy a 39,3 m2  zastavanej plochy pozemku. Budova a pozemok na Radlinského ul. 13 je v podielovom spoluvlastníctve troch spoluvlastníkov – štátneho podniku (8/80) a dvoch fyzických osôb (podiel 72/80), ktorým bol predmetný majetok vrátený v rámci reštitúcie. Štátny podnik mal pôvodne v týchto priestoroch kancelárie a sklady, v súčasnosti tu už však nevykonáva žiadnu činnosť.

Ekonomická charakteristika časti podniku - SLOVTHERMAE, Radlinského 13, Bratislava (podiel 8/80 nehnuteľností)
                                              	2000	2001      	31.3.2002

    1. Počet zamestnancov/prep.stav/	11,06     	  10         	0	
    2.   z toho:  THP	8,3        	9           	 0
    3. Výkony a mimor.výnosy (tis. Sk)	4 512	1 597	        0
    4. Náklady               (tis. Sk) 	 14 465	16 428	          0
    5. Disponibilný zisk     (tis. Sk) 	-9 953	-14 831	       0
    6. Miera odpísania NIM a HIM   (%) 	            90,21        55,18	           69,28

Údaje o rozsahu a štruktúre majetku  časti podniku - SLOVTHERMAE, Radlinského 13, Bratislava (podiel 8/80 nehnuteľností) k dátumu spracovania  privatizačného projektu, t.j. k 31.3.2002 ( v tis. Sk) :
            Aktíva celkom	118
Stále aktíva	118
Nehmotný investičný majetok	0
Hmotný investičný majetok	118
Z toho
-	Pozemky	59
-	Budovy, haly a stavby	51
-	Stroje, prístroje a zariadenia, dopravné prostriedky a inventár	4
-	Ostatný hmotný investičný majetok vrátane nedokončených 
                 hmotných investícií a poskytnutých preddavkov na HIM	4
   Obežné aktíva	0
           Ostatné aktíva – prechodné účty aktív	0
      Záväzky privatizované spolu			    			                   0
           Vlastné imanie určené k prechodu na FNM SR	118

Trhové ocenenie privatizovanej časti majetku :
Trhové ocenenie majetku podniku bolo vykonané znaleckou organizáciou JHS, s.r.o., Thurzova 16, Martin k 31.3.2002 v znaleckom posudku č. 09/2002.
Ocenenie časti majetku podniku majetkovou metódou :
SLOVTHERMAE, Radlinského 13, Bratislava   -                                     943 tis. Sk

2.  Návrhy privatizačných projektov a podnetov vypracovaných na časť podniku SLOVTHERMAE, Slovenské liečebné kúpele, podnik služieb, š.p. Bratislava – SLOVTHERMAE, Radlinského 13, Bratislava (podiel 8/80 nehnuteľností)                
Základný privatizačný projekt bol vypracovaný vedením podniku  SLOVTHERMAE, Slovenské liečebné kúpele, podnik služieb, š.p. Bratislava. Privatizačný projekt zahŕňa celý majetok podniku, ktorý navrhuje privatizovať v dvoch výstupných privatizovaných :
1.  časť SLOVTHERMAE, Rajská 4, Bratislava a Liečebný ústav Diamant a Kúpeľný dom Achát Dudince – priamym predajom predaj časti majetku záujemcovi, ktorý bude vybraný vo výberovom konaní na MH SR z doteraz známych záujemcov
2. SLOVTHERMAE, Radlinského 13, Bratislava - podiel 8/80 predmetných  nehnuteľností  priamym predajom časti majetku  záujemcovi, ktorý bude vybraný vo výberovom konaní na MH SR z doteraz známych záujemcov
Zakladateľ štátneho podniku – Ministerstvo zdravotníctva SR svojím listom zo dňa 28.8.2003 odsúhlasilo realizáciu dvoch výstupov v súlade s vyššie uvedeným návrhom.

Ministerstvo hospodárstva SR eviduje nasledovné podnety na privatizáciu časti podniku  -  SLOVTHERMAE, Radlinského 13, Bratislava (podiel 8/80 nehnuteľností) :

1.	UNITED INDUSTRIES, a. s., v zast. JUDr. Igor Mancel, Šafárikovo nám. 4, 811 02 Bratislava
2.  HOTELY  Plus,  a. s., v zast. RNDr. Inocencia Bónová, predsedníčka predstavenstva, Bulharská 70, 823 52 Bratislava
3.   SLOVAKIATHERME, Prvá Slovenská kúpeľná spoločnosť, a. s., v zast. Ing. Július Šimo, predseda predstavenstva, Záhradnícka 68, 821 08 Bratislava
4.   ENFER, a. s., v zast. Ing. Karin Bendová, predsedkyňa predstavenstva, Michalská 3,                     811 01 Bratislava
5.   MEDILAB, s.r.o., v zast. MUDr. Peter Urban, konateľ, Haydnova 21, 811 02 Bratislava 
6.   BORA GROUP, s.r.o., v zast. Ing. Peter Vlčko, konateľ, Michalská 3, 811 01 Bratislava 
7.   Ivan Rešetka – Systém ABC, Dr. Adámiho 1306/37, 955 01 Topoľčany (zmena názvu subjektu na: ABC THERMAE 3000, s.r.o., Topoľčany)
8.   LARIVE Slovakia s.r.o., v zast. p. Ľubomír Šesták,      Joint Managing Director, Heydukova 5, 811 08 Bratislava
9.    PANTOM, s.r.o., v zast. p. Mária Škardová, konateľka, 023 14 Skalité 971
 10.    Remedia, spol. s r.o., v zast. MUDr. Jozef Hromada, Vajanského nábr. 15/a, 821 03 Bratislava
 11.   SPORTIMPEX SLOVAKIA, s.r.o., v zast. p. Ivan Urban, konateľ, Podzámska 13, 949 01           Nitra  
 12.    BONUL, s.r.o., v zast. p. Miroslav Bödör, Novozámocká 224, 949 05 Nitra
 13.    Arthur Hailey, spol. s r.o., v zast. Ing. Ján Bokroš, konateľ, Gajova ul. č. 4, 811 09 Bratislava
 14. MINERAL-SPA s.r.o.,  v zast. PhMr. Katarína Hruškovičová, konateľka, Tichá 37,                           811 02 Bratislava
 15.    HONTTHERMA, a. s., v zast. Mgr. Slavomír Brza, predseda predstavenstva, 962 71 Dudince
 16.    Ing. Ján Vojtko, CSc., Hečkova 9, 036 01 Martin
 17.    Ing. Lada Svetíková, Zd. Nejedlého 27, 934 01 Levice
18.	KÚPELE BOJNICE, a. s., v zast. Ing. Slavomír Eliaš, 972 01 Bojnice
 19.   ADVOKÁTSKA KANCELÁRIA – JUDr. Ivan Feješ, Štúrova 11, 811 02 Bratislava
Predložený dňa 13.5.2003 (zastupuje majiteľky 72/80 spoluvlastníckeho podielu)

3. Postup posudzovania privatizačného projektu a výberu nadobúdateľa    privatizovaného  majetku
Odbor privatizácie Ministerstva hospodárstva SR po posúdení základného privatizačného projekte odbornými útvarmi predložil dňa 18.8.2003 na rokovanie Komisie pre posudzovanie vypracovaných návrhov privatizačných projektov MH SR Správu k privatizácii podniku SLOVTHERMAE, Slovenské liečebné kúpele, podnik služieb, š.p. Bratislava. Komisia prijala záver s odporučením, aby privatizácia podniku bola realizovaná vo dvoch výstupných jednotkách, a to :
1.  časť SLOVTHERMAE, Rajská 4, Bratislava a Liečebný ústav Diamant a Kúpeľný dom Achát Dudince – priamym predajom predaj časti majetku záujemcovi, ktorý bude vybraný vo výberovom konaní na MH SR z doteraz známych záujemcov
2. SLOVTHERMAE, Radlinského 13, Bratislava - podiel 8/80 predmetných  nehnuteľností  priamym predajom časti majetku  záujemcovi, ktorý bude vybraný vo výberovom konaní na MH SR z doteraz známych záujemcov

Odporúčanie komisie oznámila sekcia privatizácie písomne zakladateľovi š.p. MZ SR so žiadosťou o jeho vyjadrenie v predmetnej veci. Listom zo dňa 28.8.2003 MZ SR odsúhlasilo odporúčanie komisie MH SR.
Ministerstvo hospodárstva SR listom zo dňa 3.9.2003 oslovilo všetkých známych záujemcov o privatizovaný majetok so žiadosťou o doplnenie ich podnetu a predloženie dodatkov k podnetom (ponúk do výberového konania) na privatizovanú časť podniku. Termín na predloženie dodatkov k podnetom na Ministerstvo hospodárstva SR bol stanovený na 19.9.2003. 
V termíne do 19.9.2003 predložil svoju ponuku na kúpu časti podniku  SLOVTHERMAE, Radlinského 13, Bratislava - podiel 8/80 predmetných  nehnuteľností jeden záujemca – Zuzana Herzková, Kukučínova 42, Bratislava (terajšia vlastníčka podielu 36/80).
Komisia Ministerstva hospodárstva SR pre výber nadobúdateľa privatizovaného majetku priamym predajom, zriadená ministrom hospodárstva , posúdila predloženú ponuku záujemcu dňa 21.11.2003. Komisia prijala záver, že predloženú ponuku neakceptuje a Zuzanu Herzkovú neodporúča ako nového nadobúdateľa predmetného privatizovaného majetku z dôvodu veľmi nízkej navrhovanej kúpnej ceny – 200 tis. Sk (pri trhovej hodnote majetku 943 tis. Sk). Komisia taktiež odporučila zopakovať výberové konanie pre výber nadobúdateľa 8/80 nehnuteľností na Radlinského ul. 13, s cieľom dosiahnuť vyššiu kúpnu cenu a uzatvoriť výber nadobúdateľa tejto časti majetku podniku, pretože realizácia tohto výstupu privatizačného projektu podmieňuje realizáciu privatizácie druhej, z hľadiska významu, funkčnosti a hodnoty privatizovaného majetku, rozhodujúcej časti podniku.
Ministerstvo hospodárstva SR vyhlásilo opakované výberové konanie s termínom na predloženie ponúk do 12.12.2003.  Ponuky do výberového konania predložili v stanovenom termíne traja záujemcovia :
 
1. MAJES výťahy a eskalátory, a.s. Bratislava 
      2. Kúpele Bojnice, a.s. Bojnice 
      3. Zuzana Herzková, Kukučínova ul. č. 42, Bratislava 

Výberová komisia posúdila predložené ponuky dňa 3.2.2004 s nasledovným výsledkom :
1.	Záujemca - MAJES výťahy a eskalátory, a.s. Bratislava nesplnil podmienky výberového konania. Spoločnosť nepredložila žiadny doklad o finančnom krytí kúpnej ceny.
2.	Záujemca - Zuzana Herzková, Kukučínova ul. č. 42, Bratislava splnila všetky podmienky výberového konania. Za nadobudnutie privatizovaného majetku ponúkla p. Herzková v tomto kole kúpnu cenu vo výške 400 tis.Sk.
3.	Záujemca - Kúpele Bojnice, a.s. Bojnice splnil všetky podmienky výberového konania. Spoločnosť navrhla kúpnu cenu vo výške 800 tis. Sk a preukázala jej finančné krytie vinkuláciou finančných prostriedkov vo VÚB, a.s..

Výberová komisia  odporučila ako budúceho nadobúdateľa časti  podniku SLOVTHERMAE, Slovenské liečebné kúpele, podnik služieb, š.p. Bratislava – časť SLOVTHERMAE, Radlinského 13, Bratislava - podiel 8/80 predmetných  nehnuteľností   spoločnosť Kúpele Bojnice, a.s. Bojnice, a to na základe najvyššej ponúknutej kúpnej ceny.

ZÁVER :
Ministerstvo hospodárstva Slovenskej republiky navrhuje vláde Slovenskej republiky vydať rozhodnutie o privatizácii časti podniku SLOVTHERMAE, Slovenské liečebné kúpele, podnik služieb, š.p. Bratislava – časť SLOVTHERMAE, Radlinského 13, Bratislava - podiel 8/80 predmetných  nehnuteľností   priamym predajom  spoločnosti Kúpele Bojnice, a.s. Bojnice.